
ЕУРАЗИЯЛЫҚ ЭКОНОМИКАЛЫҚ КОМИССИЯ

КЕҢЕС

ШЕШІМ
	2022 жылғы «25» қараша 
	        № 172
	      Бішкек қаласы


Уақытша сақтауға орналастырылатын (орналастырылған) сол бір шетелдік тауарларға қатысты жағдайларда кедендік баждарды, салықтарды, арнайы, демпингке қарсы, өтемақы баждарын төлеу жөніндегі міндеттерді, әртүрлі жағдайларда және (немесе) бірнеше рет әртүрлі адамдарда туындаған кедендік баждарды, салықтарды, арнайы, демпингке қарсы, өтемақы баждарын төлеу жөніндегі міндеттерді тоқтату мән-жайларын  айқындау туралы

Еуразиялық экономикалық одақтың Кеден кодексінің (бұдан әрі – Кодекс) 54-бабының 3-тармағына және 72-бабының 3-тармағына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентінің № 1-қосымшасының 12927-тармағына сәйкес Еуразиялық экономикалық комиссияның кеңесі 
ш е ш т і:

1. Уақытша сақтауға орналастырылатын (орналастырылған) сол бір шетелдік тауарларға қатысты жағдайларда кедендік баждарды, салықтарды, арнайы, демпингке қарсы, өтемақы баждарын төлеу жөніндегі міндет, әртүрлі жағдайларда және (немесе) бірнеше рет әртүрлі адамдарда туындаған кедендік баждарды, салықтарды, арнайы, демпингке қарсы, өтемақы баждарын төлеу жөніндегі міндет тоқтатылатын мынадай мән-жайлар айқындалсын:

а) тауарларды уақытша сақтауға орналастыру үшін құжаттарды ұсынған тауарларға қатысты өкілеттіктері бар тасымалдаушыда немесе өзге де тұлғада: 
кеден органының тауарларды кедендік декларациялауға байланысты кедендік рәсімге орналастырусыз, оның ішінде Кодекстің 103-бабы 4-тармағының 1-тармақшасында көрсетілген мән-жайлар басталғаннан кейін шығаруы; 

қолданылатын кедендік рәсімдерге тауарларды орналастыру Кодекстің 103-бабы 2-тармағы 1-тармақшасының үшінші абзацында көрсетілгеннен өзге жағдайларда шетелдік тауарларға; 
б) уақытша сақтау қоймасының иесінде:

тауарларды кедендік декларациялауға байланысты уақытша сақтау қоймасынан кедендік рәсімге орналастырусыз беру; 

Кодекстің 103-бабы 4-тармағының 3-тармақшасында көрсетілген мән-жайлар туындағаннан кейін кеден органының тауарларды кедендік декларациялауға байланысты оларды кедендік рәсімге орналастырусыз шығаруы;

егер тауарлар Одақтың кедендік шекарасы арқылы тауарларды өткізу орындарында сақталса, Еуразиялық экономикалық одақтың кедендік аумағынан тауарлардың кетуіне кеден органының рұқсатын алуына байланысты тауарларды уақытша сақтау қоймасынан беру;

тауарларды уақытша сақтаудың өзге қоймасында орналастыру не егер тауарларды уақытша сақтаудың бір орнынан тауарлар тасымалы (тасымалдау) уақытша сақтаудың басқа орнына кедендік транзиттің кедендік рәсіміне орналастырусыз жүзеге асырылса, оларды уақытша сақтау қоймасы болып табылмайтын жерде өзге тұлғаның уақытша сақтауға қабылдауы;

в) уақытша сақтау қоймасы болып табылмайтын жерде тауарларды уақытша сақтауды жүзеге асыратын тұлғада:

Кодекстің 103-бабы 2-тармағының 3-тармақшасында көрсетілгеннен өзге жағдайларда шетелдік тауарларға қолданылатын кедендік рәсімдерге тауарларды орналастыру; 

кеден органының тауарларды кедендік декларациялауға байланысты кедендік рәсімге орналастырусыз, оның ішінде Кодекстің 103-бабы 4-тармағының 2 және 3-тармақшаларында көрсетілген мән-жайлар басталғаннан кейін шығаруы;

егер тауарларды уақытша сақтау орнынан тауарларды уақытша сақтаудың басқа орнына тасымалы (тасымалдау) кедендік транзиттің кедендік рәсіміне орналастырусыз жүзеге асырылса, тауарларды уақытша сақтау қоймасында орналастыру не оларды өзге тұлғаның уақытша сақтау қоймасы болып табылмайтын жерде уақытша сақтауға қабылдауы. 

2. Осы шешім ресми жарияланған күннен бастап күнтізбелік 10 күн өткен соң күшіне енеді.
Еуразиялық экономикалық комиссия кеңесінің мүшелері:

